
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1205 

5 Αυγούστου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των χωρών εφαρμογής των κινήτρων και 
των περιοχών τους καθώς και των κατά περίπτωση 
ανώτατου και κατώτατου επιχορηγούμενου ύψους 


παραγωγικών επενδύσεων της § 2 του άρθρου 3 
του Ν. 2601/1998 και των παρεκκλίσεων της § 2του 

άρθρου 6 του Ν. 2996/2002. 1 

Επέκταση του χώρου λειτουργίας του Καταστήματος 
Αφορολογήτων Ειδών στο Συνοριακό Σταθμό Κή¬ 
πων Έβρου για πώληση αφορολογήτων υγρών 
καυσίμων. 2 


Σύσταση, συγκρότηση και ορισμός μελών Ομάδας Ερ¬ 
γασίας στο Υπουργείο Οικονομίας και Οικονομι¬ 
κών, για τη μελέτη και υποβολή προτάσεων ανα¬ 
μόρφωσης της οργάνωσης των Δ.Ο.Υ. και των 

Π.Ε.Κ., μετά την κατάργηση των Τ.Ε.Κ. 3 

Σύσταση γνωμοδοτικής επιτροπής αξιολόγησης προ¬ 
σφορών που υπεβλήθησαν στο πλαίσιο της προκή¬ 
ρυξης ανοικτού Διεθνούς διαγωνισμού για την ανά¬ 
ληψη εκπόνησης του προγράμματος με τίτλο "Εκ¬ 
παίδευση στη διαχείριση της Έρευνας και 


Τεχνολογίας", Μέτρο:8.3 του ΕΠΑΝ του Γ' ΚΠΣ. 4 

Ανάγκη προστασίας πνευματικών δικαιωμάτων των 
μελών της Κεντρικής Εξεταστικής Επιτροπής, των 
επιστημόνων και ερευνητών που εργάζονται για το 
Κρατικό Πιστοποιητικό Γλωσσομάθειας. 5 


Σύσταση Ανώνυμης Εταιρείας με σκοπότη δημιουργία 
και διαχείριση εκθεσιακού και εμπορικού κέντρου 
κυρίως γεωργικών προϊόντων στην ευρύτερη πε¬ 
ριοχή Κεντρικής Ελλάδος, τη Βαλκανική, την Πα- 

ρευξείνια Ζώνη και άλλες αγορές. 6 

Συγκρότηση Ομάδας Διοίκησης Έργου Στρατηγικού 
Σχεδιασμού (Ο.ΔΈ.Σ.Σ.) για την υλοποίηση του 
Επιχειρησιακού Προγράμματος του Υπουργείου 
Δικαιοσύνης για την κοινωνία της Πληροφορίας... 7 

Σύσταση ειδικής νομοπαρασκευαστικής επιτροπής με 


σκοπό την επεξεργασία και κατάρτιση πρωτοκόλ¬ 
λου για την κύρωση των συμφωνιών δικαστικής 
συνδρομής και έκδοσης μεταξύ της Ευρωπαϊκής 

Ένωσης και των Η.Π.Α. 8 

Επέκταση τοπικής αρμοδιότητας Αστυνομικού Τμήμα- 
τος Αμαρουσίου. 9 


ΑΠΟΦΑΣΕΙ Σ 

Αριθ. 31645 (1) 

Καθορισμός των χωρών εφαρμογής των κινήτρων και των 
περιοχών τους καθώς και των κατά περίπτωση ανώτα¬ 
του και κατώτατου επιχορηγούμενου ύψους παραγω¬ 
γικών επενδύσεων της § 2 του άρθρου 3 του Ν. 2601/ 
1998 και των παρεκκλίσεων της § 2 του άρθρου 6 του 
Ν. 2996/2002. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη 

1. Τις διατάξεις του Ν. 2601/1998 "Ενισχύσεις Ιδιωτικών 
Επενδύσεων για την Οικονομική και Περιφερειακή Ανά¬ 
πτυξη της χώρας" (ΦΕΚ81/Α/15.4.1998), όπως ισχύει. 

2. Τις διατάξεις του Ν. 2996/2002 και ειδικότερα το άρ¬ 
θρο 6 αυτού. 

3. Τις διατάξεις του Ν. 1558/1985 (ΦΕΚ137/Α/26.7.1985) 
"Κυβέρνηση & Κυβερνητικά Όργανα", όπως ισχύει. 

4. Τις διατάξεις του Π.Δ. 178/2000 (Φ.Ε.Κ. 165/Α/ 
14.7.2000) "Περί Οργανισμού του Υπουργείου Εθνικής Οι¬ 
κονομίας". 

5. Το υπ’ αριθμ. 81/20.3.2002 Π.Δ. (ΦΕΚ57/Α/21.3.2002) 
"Συγχώνευση των Υπουργείων Εθνικής Οικονομίας και Οι¬ 
κονομικών στο Υπουργείο Οικονομίας και Οικονομικών". 

6. Την υπ’ αριθμ. 14650/ΔΙΟΕ 85/17.3.2004 (ΦΕΚ 519/Β/ 
17.3.2004) κοινή απόφαση του Πρωθυπουργού και του 
Υπουργού Οικονομίας και Οικονομικών "Καθορισμός αρμο¬ 
διοτήτων των Υφυπουργών Οικονομίας και Οικονομικών". 

7. Την υπ’ αριθμ. 169579/20.5.2002 (ΦΕΚ 670/Β/ 29.5. 
2002) απόφαση του Υφυπουργού Οικονομίας και Οικο¬ 
νομικών για τον "Καθορισμό των χωρών εφαρμογής των 
κινήτρων και των περιοχών τους καθώς και των κατά πε¬ 
ρίπτωση ανώτατου και κατώτατου επιχορηγούμενου 
ύψους παραγωγικών επενδύσεων της § 2 του άρθρου 3 
του Ν. 2601/1998 και των παρεκκλίσεων της § 2 του άρ¬ 
θρου 6του Ν. 2996/2002", της οποίας η ισχύς έληξε την 1η 
Ιουλίου 2004, αποφασίζουμε: 

Άρθρο 1 

Η διάταξη της § 2 του άρθρου 4 του Ν. 2601/1998 έχει 
εφαρμογή για το σύνολο της επικράτειας της Αλβανίας, 
της Βουλγαρίας, της Ομοσπονδιακής Δημοκρατίας της 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Γιουγκοσλαβίας, της Πρώην Γιουγκοσλαβικής Δημοκρα¬ 
τίας της Μακεδονίας, της Ρουμανίας και της Βοσνίας Ερ¬ 
ζεγοβίνης. 

Άρθρο 2 

1. Για την εφαρμογή της περίπτωσης (τ) της § 1 του άρ¬ 
θρου 6 του Ν. 2601/1998, το ελάχιστο και το μέγιστο ύψος 
της επιχορηγούμενης επένδυσης της καθορίζεται, σύμ¬ 
φωνα με την § 2 του άρθρου 3 του ίδιου νόμου, ως εξής: 

(α) Οκτακόσιες χιλιάδες (800.000) έως πέντε εκατομμύ¬ 
ρια (5.000.000) ευρώ, για επενδύσεις που πραγματοποι¬ 
ούνται στην μεταποίηση μόνο για ίδρυση παραγωγικών 
μονάδων. 

(β) Τριακόσιες χιλιάδες (300.000) έως ενάμισι εκατομ¬ 
μύριο (1.500.000) ευρώ για επενδύσεις σε γεωργικές επι¬ 
χειρήσεις θερμοκηπιακού τύπου, σε κτηνοτροφικές επι¬ 
χειρήσεις (ημι)εσταβλισμένου τύπου και σε αλιευτικές επι¬ 
χειρήσεις (υδατοκαλλιέργειες) σύγχρονης τεχνολογίας. 

2. Το συνολικό ύψος της παραγωγικής επένδυσης μπο¬ 
ρεί να υπερβαίνει τα καθοριζόμενα στην προηγούμενη 
παράγραφο κατά περίπτωση ποσά, πλην όμως για το πέ¬ 
ραν των παραπάνω καθοριζομένων ανωτάτων ορίων τμή¬ 
μα της επένδυσης, δεν παρέχεται επιχορήγηση. 

Άρθρο 3 

Κατά παρέκκλιση των οριζόμενων στις διατάξεις του Ν. 
2601/1998, όπως τροποποιήθηκε και ισχύει, καθορίζονται 
τα εξής: 

(α) Η υποβολή των αιτήσεων υπαγωγής επενδύσεων 
στις διατάξεις του Ν. 2601/1998 πραγματοποιείται στο 
Υπουργείο Οικονομίας & Οικονομικών στη Διεύθυνση 
Έγκρισης και Ελέγχου Ιδιωτικών Επενδύσεων καθ’ όλη τη 
διάρκεια εκάστου έτους κατά παρέκκλιση των οριζόμε¬ 
νων στο εδάφιο ατης§ 1 του άρθρου 8του ως άνω νόμου. 

(β) Εγκρίνονταιγια υπαγωγή στις διατάξεις του Ν. 2601/ 
1998 οι επενδύσεις που πραγματοποιούνται στις χώρες 
της § 1 της παρούσας απόφασης εφ’ όσον: 

Κριθούν βιώσιμες κατά τα οριζόμενα στο εδ. ατης § 1 του 
άρθρ. 7του Ν. 2601/1998, στην§5του ιδίου άρθρου όπως 
τροποποιήθηκε με την § 3 του άρθρ.6του Ν. 2996/2002 και 
στο άρθρο 1 της 59541/31.7.1998 (ΦΕΚ 854/Β/2.8.1998) 
απόφασης του Υπουργού Εθνικής Οικονομίας και 

Εξυπηρετούντους στόχους και τις προτεραιότητες του 
προγράμματος διμερούς οικονομικής συνεργασίας που 
έχει υπογράφει από τον Υπουργό Εξωτερικών της Ελλη¬ 
νικής Δημοκρατίας και τον εκπρόσωπο της Κυβέρνησης 
του επωφελούμενου κράτους. 

(γ) Η καταβολή της επιχορήγησης, η οποία ανέρχεται 
σε ποσοστό 30% των ενισχυμένων δαπανών το κόστος 
των οποίων δεν θα υπερβαίνει το οριζόμενο στην § 2 της 
παρούσας απόφασης, πραγματοποιείται σε μία δόση με¬ 
τά την δημοσίευση της περίληψης της απόφασης πιστο¬ 
ποίησης της ολοκλήρωσης της επένδυσης και της έναρ¬ 
ξης της παραγωγικής λειτουργίας της κατά παρέκκλιση 
των οριζόμενων στην § 5 του άρθρου 9 του Ν. 2601/1998. 

(δ) Ο έλεγχος πιστοποίησης της ολοκλήρωσης και 
έναρξης της παραγωγικής λειτουργίας, πραγματοποιεί¬ 
ται μετά την υποβολή σχετικού αιτήματος εκ μέρους του 
φορέα της επένδυσης. Το αίτημα αυτό υποβάλλεται στο 
Υπουργείο Οικονομίας και Οικονομικών στη Διεύθυνση 
Έγκρισης και Ελέγχου Ιδιωτικών Επενδύσεων εντός απο¬ 
κλειστικής προθεσμίας ενός έτους από την οριζόμενη 
στην σχετική Υπουργική απόφαση υπαγωγής ημερομηνία 
ολοκλήρωσης και έναρξης παραγωγικής λειτουργίας. 


(ε) Αναμόρφωση του ενισχυόμενου κόστους εξετάζεται 
και εγκρίνεται μόνο κατά τη διαδικασία έκδοσης της από¬ 
φασης ολοκλήρωσης και έναρξης παραγωγικής λειτουρ¬ 
γίας της επένδυσης. 

(στ) Οι επενδύσεις που πραγματοποιούνται στην αλλο¬ 
δαπή θα πρέπει να έχουν ολοκληρωθεί και να έχουν προ- 
βεί σε έναρξη παραγωγικής λειτουργίας εντός τριών (3) 
ετών από την υποβολή του αιτήματος υπαγωγής επένδυ¬ 
σης στις διατάξεις του Ν. 2601/1998. 

Η παραπάνω προθεσμία τριών (3) ετών μπορεί να πα- 
ρατείνεται μόνο σε περιπτώσεις διακοπής ή καθυστέρη¬ 
σης των εργασιών για λόγους ανωτέρας βίας κατά τα ορι¬ 
ζόμενα στην δεύτερη περίοδο της § 7 του άρθρου 6του Ν. 
2601/1998. 

Άρθρο 4 

Η παρούσα Υπουργική απόφαση ισχύει από τη δημοσί¬ 
ευσή της στην Εφημερίδα της Κυβερνήσεως. 

Άρθρο 5 

Από τις διατάξεις της παρούσας απόφασης εκτιμάται 
ότι δεν προκαλείται πλέον δαπάνη σε βάρος του προϋπο¬ 
λογισμού Δημοσίων Επενδύσεων του τρέχοντος έτους. 

Άρθρο 6 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2004 

Ο ΥΦΥΠΟΥΡΓΟΣ 

ΧΡΗΣΤΟΣ ΦΩΛΙΑΣ 
-♦- 

Αριθ. Κ.2091/42/Γ0019 (2) 

Επέκταση του χώρου λειτουργίας του Καταστήματος 
Αφορολογήτων Ειδών στο Συνοριακό Σταθμό Κήπων 
Έβρου για πώληση αφορολογήτων υγρών καυσίμων. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 27 του Νόμου 827/1978 "πε¬ 
ρί ρυθμίσεως δασμολογικών θεμάτων και άλλων τινών 
διατάξεων" (Φ.Ε.Κ. 194/Α/18.11.1978). 

2. Τις διατάξεις της παραγράφου 4 του άρθρου 120 του 
Νόμου 2533/11.11.1997 "χρηματιστηριακή αγορά παρα- 
γώγων και άλλες διατάξεις" (Φ.Ε.Κ. 228/Α/11.11.1997). 

3. Τις διατάξεις του άρθρου 17 του Π.Δ. 86/1979 "περί 
συστάσεως ιδιορρύθμου Ανωνύμου Εταιρείας δια την εκ¬ 
μετάλλευσή καταστημάτων πωλήσεως αφορολόγητων 
και αδασμολόγητων ειδών και εγκαταστάσεως και λει¬ 
τουργίας τούτων εις τα σημεία εξόδου επιβατών εξωτερι¬ 
κού" (Φ.Ε.Κ. 17/Α/31.1.1979). 

4. Τις διατάξεις της υπ’ αριθμ. Τ.710/11/11.3.1980 από- 
φασηςτου Υπουργού Οικονομικών "Περί εγκαταστάσεως 
και λειτουργίας καταστήματος πωλήσεως αδασμοφορο- 
λογήτων ειδών στο Χερσαίο μεθοριακό σταθμό Νέας Γέ¬ 
φυρας Έβρου" (Φ.Ε.Κ. 317/Β/28.3.1980). 

5. Την υπ’ αριθμ. Τ. 2067/22/26.5.2004 ΑΥΟ "Έγκριση 
και διαδικασία πώλησης πετρελαιοειδών προϊόντων από 
την Εταιρεία "Καταστήματα Αφορολογήτων Ειδών ΑΈ." 
στο Μεθοριακό Σταθμό ΚήπωνΈβρου." Τροποποίηση της 
υπ’ αριθμ. Τ. 5495/116/Β0019/30.12.2003 ΑΥΟ." 

6. Το από 25.2.2004 αίτημα της εταιρείας "Καταστήμα¬ 
τα Αφορολογήτων Ειδών Α.Ε." με το οποίο ζητά την επέ¬ 
κταση του Καταστήματος Αφορολογήτων και Φορολογη¬ 
μένων Ειδών στο Συνοριακό Σταθμό Κήπων Έβρου. 

7. Το υπ’ αριθμ. 2408/24.6.2004 έγγραφο του Τελωνείου 
Κήπων, με το οποίο μας υποβάλλει και το από 23.6.2004 
Πρακτικό της συσταθείσας γνωμοδοτικής Επιτροπής της 
παραγράφου 2του άρθρου 17του Π.Δ. 86/1979, μετάτου 
σχετικού τοπογραφικού. 

8. Την υπ’ αριθμ. 14650/ΔΙΟΕ85/Α0006/17.3.2004 κοινή 
απόφαση του Πρωθυπουργού και του Υπουργού Οικονο¬ 
μίας και Οικονομικών "Καθορισμός αρμοδιοτήτων των 
Υφυπουργών Οικονομίας και Οικονομικών" (ΦΕΚ 519/Β7 
17.3.2004), αποφασίζουμε: 

1. Εγκρίνουμε την επέκταση του καταστήματος πωλή- 
σεως Αδασμοφορολόγητων Ειδών για πώληση αφορολο¬ 
γήτων υγρών καυσίμων, εντός του τελωνειακό ελεγχόμε¬ 
νου χώρου, στον Συνοριακό Σταθμό Κήπων Έβρου, στη 
θέση και έκταση που προσδιορίζεται στο τοπογραφικό 
διάγραμμα χώρου, που συνοδεύει το, από 23.6.2004 πρα¬ 
κτικό της Επιτροπής της παραγράφου 2 του άρθρου 17 
του Π.Δ. 86/1979. 

2. Η επέκταση θα καταλαμβάνει κτίριο εμβαδού 85,66 μ 2 , 
έξι (6) αντλίες πώλησης υγρών καυσίμων και πέντε (5) 
υπόγειες δεξαμενές συνολικής χωρητικότητας 60 κ.μ. 
υγρών καυσίμων στο σημείο εξόδου του τελωνείου και θα 
βρίσκεται πάντοτε υπό τελωνειακή παρακολούθηση. 

3. Το δικαίωμα εκμετάλλευσης του καταστήματος αυ¬ 
τού ανήκει αποκλειστικά στην εταιρία "Καταστήματα Αφο¬ 
ρολογήτων Ειδών Α.Ε". 

4. Η Εγκατάσταση και λειτουργία του καταστήματος, 
διέπεται από τις διατάξεις του Π.Δ. 86/1979,όπως τροπο- 
ποιήθηκεκαι ισχύει, από τις διατάξεις του άρθρου 120του 
Ν. 2533/11.11.1997, από τις διατάξεις των Υπουργικών 
Αποφάσεων καθώς και τις σχετικές διαταγές, που ρυθμί¬ 
ζουν θέματα σχετικά με τον τρόπο λειτουργίας, ελέγχου 
κ.λπ. των καταστημάτων, που εκμεταλλεύεται η εταιρία 
"Καταστήματα Αφορολόγητων Ειδών Α.Ε.". 

5. Η απόφαση αυτή που δεν συνεπάγεται δαπάνη σε βά- 
ροςτου Κρατικού Προϋπολογισμού, να δημοσιευθεί στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2004 

Ο ΥΦΥΠΟΥΡΓΟΣ 

Α. ΡΕΓΚΟΥΖΑΣ 
-♦- 

Αριθ. 1062486/769/Α0006 (3) 

Σύσταση, συγκρότηση και ορισμός μελών Ομάδας Εργα¬ 
σίας στο Υπουργείο Οικονομίας και Οικονομικών, για 
τη μελέτη και υποβολή προτάσεων αναμόρφωσης της 
οργάνωσης των Δ.Ο.Υ. και των Π.Ε.Κ., μετά την κα¬ 
τάργηση τωνΤ.Ε.Κ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128 του Π.Δ. 284/1988 (ΦΕΚ 
128/Α'), όπως τροποποιήθηκε και ισχύει. 

β) Του Π.Δ. 81/2002 (ΦΕΚ57/Α'). 


γ) Του άρθρου 19 του Ν. 1599/1986 (ΦΕΚ75/Α'), όπως 
τροποποιήθηκε και κωδικοποιήθηκε με τις διατάξεις του 
Ν. 2690/1999 (ΦΕΚ45/Α'). 

δ) Του άρθρου 34 του Ν. 1914/1990 (ΦΕΚ 178/Α), σε 
συνδυασμό με τις διατάξεις του άρθρου 13 του Ν. 2346/ 
1995 (ΦΕΚ 220/Α'). 

ε) Του άρθρου 17του Ν. 3205/2003 (ΦΕΚ297/Α'). 

2. Το γεγονός ότι, από τις διατάξεις της απόφασης αυ¬ 
τής προκαλείται δαπάνη για την αμοιβή των μελών και του 
Γραμματέα της παραπάνω Ομάδας, η οποία θα καλυφθεί 
από τον προϋπολογισμό εξόδωντου Υπουργείου Οικονο¬ 
μίας και Οικονομικών και θα καθοριστεί με άλλη απόφαση 
του Υπουργού Οικονομίας και Οικονομικών. 

3. Την υπ’ αριθμ. 15339/ΔΙΟΕ 91/23.3.2004 απόφαση 
του Υπουργού Οικονομίας και Οικονομικών (ΦΕΚ 547/Β') 
με την οποία μεταβιβάσθηκε η εξουσία, στο Γ ενικό / Γ ραμ¬ 
ματέα, στους Γ εν. Δ/ντές κ.λπ., να υπογράφουν "Με Εντο¬ 
λή Υπουργού". 

4. Την υπ’ αριθμ. 1003096/15/0002Β714.1.2003 απόφαση 
του Υπουργού Οικονομίας και Οικονομικών "Παράλληλη 
άσκηση καθηκόντων Γ ενικού Διευθυντή", αποφασίζουμε: 

I. Συνιστούμε στο Υπουργείο Οικονομίας και Οικονομι¬ 
κών Ομάδα Εργασίας για τη μελέτη και υποβολή προτά¬ 
σεων αναμόρφωσης της οργάνωσης των Δ.Ο.Υ. και των 
Π.Ε.Κ., μετά την κατάργηση των Τ.Ε.Κ. 

II. Συγκροτούμε την παραπάνω Ομάδα Εργασίας και 
ορίζουμε τα μέλη αυτής, ως εξής: 

1. Ευάγγελο Αποστολάτο, ΠΕ/Α Εφοριακών, που υπη¬ 
ρετεί στο Γ ραφείο του Υφυπουργού Οικονομίας και Οικο¬ 
νομικών, ως Συντονιστή. 

2. Ιωάννη Γιαννακόπουλο, ΠΕ/Α Εφοριακών, που υπη¬ 
ρετεί ως ελεγκτής στο Π.Ε.Κ. Πειραιά, ως μέλος. 

3. Παναγιώτη Ηλιακίδη, ΠΕ/Α Εφοριακών, που υπηρετεί 
ως ελεγκτής στο Π.Ε.Κ. Αθηνών, ως μέλος. 

4. Ιωάννη Βρούτση, ΠΕ/Β Εφοριακών, που υπηρετεί ως 
ελεγκτής στο Π.Ε.Κ. Πειραιά, ως μέλος. 

5. Ν ικόλαο Κούκη, εκπρόσωπο τηςΠ.Ο.Ε.Δ.Ο.Υ.,ως μέλος. 

III. Χρέη Γ ραμματέα της Ομάδας Εργασίας, θαεκτελείη 
Δήμητρα Καπράλου υπάλληλος με βαθμό Δ', του κλάδου 
ΤΕ Εφοριακών, που υπηρετεί στο Γ ραφείο του Υφυπουρ¬ 
γού Οικονομίας και Οικονομικών. 

IV. Έργο της Ομάδας αυτής, είναι η μελέτη και η υπο¬ 
βολή προτάσεων αναμόρφωσης της οργάνωσης των 
Δ.Ο.Υ. και των Π.Ε.Κ., μετά την κατάργηση των Τ.Ε.Κ. 

V. Η Ομάδα Εργασίας θα συνεδριάζει εντός και εκτός 
του κανονικού ωραρίου λειτουργίας των Δημοσίων Υπη¬ 
ρεσιών, στο Κεντρικό Κατάστημα του Υπουργείου Οικο¬ 
νομίας & Οικονομικών. 

Η διάρκεια λειτουργίας αυτής ορίζεται μέχρι 31 Αυγού- 
στου 2004, οπότε και θα υποβάλλει το τελικό σχέδιο στην 
Πολιτική Ηγεσία του Υπουργείου, στους Γενικούς Διευ¬ 
θυντές Φορολογίας, Φορολογικών Ελέγχων και Διοικητι¬ 
κής Υποστήριξης, καθώς και στη Διεύθυνση Οργάνωσης. 

VI. Η αμοιβή του Συντονιστή, των μελών και του Γ ραμ¬ 
ματέα της Ομάδας αυτής, θα καθορισθεί με άλλη απόφα¬ 
ση του Υπουργού Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2004 

Με εντολή Υπουργού 
Ο Γ ενικός Διευθυντής 
ΔΙΟΝΥΣΙΟΣ ΚΟΥΝΑΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 9249 (4) 

Σύσταση γνωμοδοπκής επιτροπής αξιολόγησης προ¬ 
σφορών που υπεβλήθησαν στο πλαίσιο της προκήρυ¬ 
ξης ανοικτού Διεθνούς διαγωνισμού για την ανάληψη 
εκπόνησης του προγράμματος με τίτλο Εκπαίδευση 
στη διαχείριση της Έρευνας και Τεχνολογίας", Μέ- 
τρο:8.3 του ΕΠΑΝ του Γ ΚΠΣ. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Τις διατάξεις: 

Ι.ατου Ν. 1514/1985 (ΦΕΚ 13/Α/8.2.1985) "Ανάπτυξη 
της Επιστημονικής και Τεχνολογικής Έρευνας", όπως 
έχει τροποποιηθεί και ισχύει σήμερα με τον Ν. 2919/2001 
(ΦΕΚ 128/Α/25.6.2001) "Σύνδεση Έρευνας και Τεχνολο¬ 
γίας με την Παραγωγή και άλλες διατάξεις" 

β.του Ν. 1558/1985 (ΦΕΚ 137/Α/26.7.1985) "Κυβέρνηση 
και Κυβερνητικά Όργανα" 

γ. το Π.Δ. 27/1996 (ΦΕΚ 19/Α/1.2.1996) "Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης" 

δ. το Π.Δ. 122/2004 (ΦΕΚ 85/17.3.2004) "Ανασύσταση 
Υπουργείου Τουρισμού" 

ε. του Ν. 2860/2000 (ΦΕΚ 251/Α/14.11.2000) "Διαχείρι¬ 
ση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις". 

2. Του Ν. 1256/1982 "Για την πολυθεσία, τηνπολυ-απα- 
σχόληση και την καθιέρωση ανωτάτου ορίου απολαβών 
από το Δημόσιο Τομέα καθώς και για το Ελεγκτικό Συνέ¬ 
δριο, το Νομικό Συμβούλιο του Κράτους και άλλες διατά¬ 
ξεις", όπως τροποποιήθηκε με το άρθρο 33 του Ν. 
1326/1983 και αντικαταστάθηκε με το άρθρο 4 του Ν. 
2303/1995. 

3. Του Ν. 3205/23.12.2003 "Αναμόρφωση μισθολογίου 
προσωπικού της Δημόσιας Διοίκησης και άλλες συναφείς 
διατάξεις". 

4. Του Π.Δ. 327/1995 "Όροι και διαδικασίες για την ανά¬ 
θεση της εκτέλεσης και τη χρηματοδότηση έργων, μελε¬ 
τών και υπηρεσιών που προβλέπονται σε προγράμματα 
του Υπουργείου Βιομηχανίας, Ενέργειας και Τεχνολο¬ 
γίας". 

5. Του Π.Δ. 346/1998 "Προσαρμογή της Ελληνικής Νο¬ 
μοθεσίας για τις δη μόσιες συμβάσεις υπηρεσιών προς τις 
διατάξεις της οδηγίας 92/50/ΕΌΚ του Συμβουλίου της 
18.7.1992" όπως αυτό τροποποιήθηκε με το Π.Δ. 18/2000. 

6. Του Π.Δ. 4/2002 "Εκτέλεση ενεργειών τεχνικής βοή- 
θειας-στήριξης και διαχείριση των αντίστοιχων πόρων" 
καθώς και την υπ’ αριθμ. 60630/ΕΥΣ 5671/16.9.2003 εγκύ¬ 
κλιο του Υπουργείου Οικονομίας και Οικονομικών "εξειδί- 
κευση της εφαρμογής του Π.Δ. 4/2002 "εκτέλεση ενερ¬ 
γειών τεχνικής βοήθειας - στήριξης και διαχείριση των 
αντίστοιχων πόρων" 

7. Του άρθρου 7 του Ν. 2244/1994 "Ρύθμιση θεμάτων 
ηλεκτροπαραγωγής από ανανεώσιμες πηγές ενέργειας 
και από συμβατικά καύσιμα και άλλες διατάξεις". 

8. Της υπ’ αριθμ. 5005/7.5.2004 (ΦΕΚ 681/Β/11.5.2004) 
απόφασης του Υπουργού Ανάπτυξης "Μεταβίβαση στο 
Γενικό Γραμματέα Έρευνας και Τεχνολογίας, στους 
προϊσταμένους Δ/νσεων και λοιπούς προϊσταμένους 
υπηρεσιακών μονάδων της Γενικής Γραμματείας Έρευ¬ 
νας και Τεχνολογίας (ΓΓΕΤ) του Υπουργείου Ανάπτυξης 
του δικαιώματος να υπογράφουν «Με εντολή Υπουρ¬ 
γού»". 


9. Της απόφασης της Επιτροπής της Ευρωπαϊκής Ένω¬ 
σης Ο (2001) 550/14.3.2001 με κωδικό 2000/ΟΒ/16/1/ 
ΡΌ/016 για την έγκριση του Επιχειρησιακού Προγράμμα¬ 
τος "Ανταγωνιστικότητα" (ΕΠΑΝ). 

10. Την προκήρυξη ανοικτού διεθνούς διαγωνισμού 
για την ανάληψη εκπόνησης του προγράμματος με τίτ¬ 
λο "Εκπαίδευση στη διαχείριση της έρευνας και τεχνο¬ 
λογίας", ΤΕΥΧΟΣ ΔΙΑΚΗΡΥΞΗΣ Επίσημη Εφημερίδα 
Ε.Κ. υπ’ αριθμ. Τεύχος 24/4.2.2004, Αριθμός Προκήρυ¬ 
ξης 21122. 

11. Της απόφασης της Ε.Υ.Δ. του ΕΠΑΝ 5077/β3/609/ 
27.6.2003 με την οποία εγκρίνεται η ένταξη της πράξης με 
θέμα "Εκπαίδευση στη διαχείριση της Έρευνας και Τε¬ 
χνολογίας" στο ΕΠΑΝ, Μέτρο 8.3. 

12. Τον 2003ΣΕ01330010 Κ.Α. έργου της Συλλογικής 
Απόφασης Έργων (ΣΑΕ) 013/3 του ΠΔΕ της Γ.Γ.Ε.Τ. "Δα¬ 
πάνες Τεχνικής Βοήθειας Στήριξης της ΓΓΕΤ για την Υπο¬ 
στήριξη της Υλοποίησης του ΕΠΑΝ". 

13. Την 3405/12.6.2003 απόφαση "Μεταβίβαση αρμο¬ 
διότητας ανάθεσης ενεργειών Τεχνικής Βοήθειας στη Γ ε¬ 
νική Γραμματεία Έρευνας και Τεχνολογίας". 

14. Τον Κωδικό έργου 2003ΣΕ01330013 της ΣΑΕ 013/3 
του ΠΔΕ της ΓΓΕΤ (ένταξη του έργου στο ΠΔΕ της ΓΓΕΤ). 

15. Την ανάγκη αξιολόγησης των προσφορών που υπε¬ 
βλήθησαν στο πλαίσιο της προκήρυξης ανοικτού Διε¬ 
θνούς διαγωνισμού για την ανάληψη εκπόνησης του προ¬ 
γράμματος με τίτλο "Εκπαίδευση στη διαχείριση της 
Έρευνας και Τεχνολογίας", Μέτρο:8.3 του ΕΠΑΝ του Γ 
ΚΠΣ, αποφασίζουμε: 

Συνιστάται στη Γενική Γραμματεία Έρευνας και Τε¬ 
χνολογίας γνωμοδοτική επιτροπή αξιολόγησης προ¬ 
σφορών που υπεβλήθησαν στο πλαίσιο της προκήρυ¬ 
ξης ανοικτού Διεθνούς διαγωνισμού για την ανάληψη 
εκπόνησης του προγράμματος με τίτλο "Εκπαίδευση 
στη διαχείριση της Έρευνας και Τεχνολογίας", σύμφω¬ 
να με τις παραγράφους 1 και 2 του άρθρου 5 του Π.Δ. 
327/1995. 

Έργο της επιτροπής είναι η γνωμοδότηση ως προς 
την ανάθεση της παροχής των υπηρεσιών για την ανά¬ 
ληψη της εκπόνησης του προγράμματος που αναφέρε- 
ται στο θέμα, ύστερα από την αξιολόγηση των προτά¬ 
σεων που υποβλήθηκαν στο πλαίσιο της σχετικής προ¬ 
κήρυξης. 

Η Επιτροπή υποστηρίζεται γραμματειακά από υπαλλή¬ 
λους που υπηρετούν στην ΓΓΕΤ με οποιαδήποτε σχέση 
εργασίας ανάλογα με τον αριθμό των προς αξιολόγηση 
προτάσεων. 

Οι αμοιβές των μελών της Επιτροπής, των αναπλη¬ 
ρωτών τους και της γραμματειακής υποστήριξης κα¬ 
θώς και τα έξοδα μετακίνησης και διαμονής τους, θα 
βαρύνουν τις πιστώσεις του έργου ΣΑΕ 013/3, Κ.Α. 
2003ΣΕ 01330010 του Π.Δ.Ε. της ΓΓΕΤ/Υπ. Ανάπτυξης. 
Τα απαιτούμενα δικαιολογητικά πληρωμής είναι τα 
προβλεπόμενα από τις διατάξεις του Π.Δ. 4/2002 και 
την υπ’ αριθμ. 60630/ΕΥΣ5671/16.9.2003 Εγκύκλιο του 
ΥΠΟΟ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2004 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 71959/ΚΒ (5) 

Ανάγκη προστασίας πνευματικών δικαιωμάτων των με¬ 
λών της Κεντρικής Εξεταστικής Επιτροπής, των επι¬ 
στημόνων και ερευνητών που εργάζονται για το Κρα¬ 
τικό Πιστοποιητικό Γλωσσομάθειας. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 4 παρ. 4 του Ν. 2740/1999 
(ΦΕΚ 186 τ.Α') όπως τροποποιήθηκε με την παρ. 19 του 
άρθρου 13 του Ν. 3149/2003 Εθνική Βιβλιοθήκη της Ελ¬ 
λάδας, Δημόσιες Βιβλιοθήκες και άλλες διατάξεις" (ΦΕΚ 
141 /τ.Α'/10.6.2003). 

2. Την υπ’ αριθμ. 60043/ΚΒ/2003 (ΦΕΚ 821/τ.Β'/ 
24.6.2003) Υπουργική απόφαση του Υπουργού Εθνικής 
Παιδείας και Θρησκευμάτων "Εξετάσεις - Όργανα εξετά¬ 
σεων για την απόκτηση του Κρατικού Πιστοποιητικού 
Γλωσσομάθειας". 

3. Την ανάγκη προστασίας πνευματικών δικαιωμάτων 
των μελών της Κεντρικής Εξεταστικής Επιτροπής, των 
επιστημόνων και ερευνητών που εργάζονται για το Κρατι¬ 
κό Πιστοποιητικό Γλωσσομάθειας. 

4. Το άρθρο 21 του Ν. 2121/1993 (ΦΕΚ 25/τ.Α') "Πνευ¬ 
ματική Ιδιοκτησία, συγγενικά δικαιώματα και πολιτιστικά 
θέματα", αποφασίζουμε: 

1. Η Διεύθυνση Πιστοποίησης της Γνώσης Ξένων Γλωσ¬ 
σών, μετά τη λήξη κάθε εξεταστικής περιόδου για την 
απόκτηση του Κρατικού Πιστοποιητικού Γλωσσομάθειας, 
δημοσιεύει στον ειδικό ιστότοπο του Υπουργείου Εθνικής 
Παιδείας και Θρησκευμάτων για το Κρατικό Πιστοποιητι¬ 
κό Γλωσσομάθειας, νννννν.γρθρίΙι.ρΓ/Ιφρ, τα θέματα και 
τις απαντήσεις για κάθε ξένη εξετασθείσα γλώσσα και σε 
κάθε θεματική ενότητα που εξετάζεται γραπτά και προ¬ 
φορικά, για ενημέρωση των ενδιαφερομένων. 

2. Επιτρέπεται η λήψη αρχείων, η αποθήκευση σε ηλε¬ 
κτρονικό υπολογιστή ή η αντιγραφή του συνόλου ή μέ¬ 
ρους των θεμάτων, που ανακοινώνονται σύμφωνα με την 
παράγραφο 1 της παρούσης, μόνο για ιδιωτική ή και εκ¬ 
παιδευτική χρήση και με αναφορά της πηγής από την 
οποία προέρχονται (δηλαδή ονομασία περιοχής διαδι¬ 
κτύου υΒΙ_: ΜΐΙρ://\ΛΛΜ\Λ/.γρθρΙίι.ς|ΐ·/Ιφςι). 

3. Σε καμία περίπτωση δεν επιτρέπεται η χρησιμοποίη¬ 
ση του υλικού που ανακοινώνεται, σύμφωνα με την παρά¬ 
γραφο 1 της παρούσης, για εμπορικούς σκοπούς ή η εν¬ 
σωμάτωση μέρους ή όλου ενός κειμένου σε οποιοδήποτε 
άλλο κείμενο. Επίσης, απαγορεύεται η με οποιονδήποτε 
τρόπο αναπαραγωγή, η δημοσίευση, αναδημοσίευση ή 
διάδοση του συνόλου ή μέρους του ως άνω υλικού για εκ¬ 
παιδευτικούς ή επιστη μονικούς σκοπούς χωρίς την προη¬ 
γούμενη έγγραφη άδειατου Υπουργείου Εθνικής Παιδεί¬ 
ας και Θρησκευμάτων. 

4. Οι παραβάτες θα διώκονται σύμφωνα με τις κείμενες 
διατάξεις του Νόμου 2121/1993 (ΦΕΚ 25/τ.Α'/4.3.1993) 
"Πνευματική ιδιοκτησία, συγγενικά δικαιώματα και πολιτι¬ 
στικά θέματα.". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2004 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


Αριθ. 2820 (6) 

Σύσταση Ανώνυμης Εταιρείας με σκοπό τη δημιουργία 
και διαχείριση εκθεσιακού και εμπορικού κέντρου κυ¬ 
ρίως γεωργικών προϊόντων στην ευρύτερη περιοχή 
Κεντρικής Ελλάδος, τη Βαλκανική, την Παρευξείνια 
Ζώνη και άλλες αγορές. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 29Α του Ν. 1558/1985 
(ΦΕΚ/137/Α/1985) "Κυβέρνηση και Κυβερνητικά Όργανα" 
όπως τροποποιήθηκε μεταγενέστερα. 

2. Τη διάταξη άρθρου 22 Ν. 2538/1997 (242/Α/1997). 

3. Την υπ’ αριθμ. 230642/23.3.2004 απόφαση του Πρωθυ¬ 
πουργού και του Υπουργού Αγροτικής Ανάπτυξης και Τρο¬ 
φίμων "Περί ανάθεσης αρμοδιοτήτων στους Υφυπουργούς 
Ευάγγελο Μπασιάκο και Αλ. Κοντό" (ΦΕΚ 525/Β/23.3.2004) 
όπως αυτή διορθώθηκε με το ΦΕΚ 553/Β/ 31.3.2004. 

4. Το σχετικό Πρωτόκολλο απογραφής περιουσιακών 
στοιχείων Περιφερειακής Αγοράς Βόλου, που παραδό¬ 
θηκε από τον εκκαθαριστή και την Επιτροπή εκκαθάρισης 
στον Υπουργό Αγροτικής Ανάπτυξης και Τροφίμων. 

5. Την ανάγκη σύστασης της προβλεπόμενης από τη 
διάταξη άρθρου 22 παρ. 6 εδ. β Ν. 2538/1997 Ανωνύμου 
Εταιρείας. 

6. Το ότι από τις διατάξεις αυτής της απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1) Τη σύσταση εντός διμήνου από της δημοσιεύσεως 
της παρούσης, από τους αναγραφόμενους στην παρ. 4 
άρθρου 22 Ν. 2538/1997 φορείς ήτοι: α) Επιμελητήριο Μα¬ 
γνησίας, β) Δήμο Βόλου, γ) Νομαρχιακή Αυτοδιοίκηση 
Μαγνησίας δ) Ένωση Αγροτικών Συνεταιρισμών Βόλου, 
Ανώνυμης Εταιρείας με σκοπό τη δημιουργία και διαχείρι¬ 
ση εκθεσιακού και εμπορικού κέντρου κυρίως γεωργικών 
προϊόντων στην ευρύτερη περιοχή Κεντρικής Ελλάδος, τη 
Βαλκανική, την Παρευξείνια Ζώνη και άλλες αγορές. 

2) Το ποσοστό, από το σύνολο των μετοχών της υπό σύ¬ 
σταση εταιρείας, εκάστου των παραπάνω αναφερομένων 
φορέων καθορίζεται ως εξής: 

ΠΟΣΟΣΤΟ 


1. Επιμελητήριο Ν. Μαγνησίας 45% 

2. Δήμος Βόλου 20% 

3. Νομαρχιακή Αυτοδιοίκηση Ν. Μαγνησίας 20% 

4. Ένωση Αγροτικών Συνεταιρισμών Βόλου 15% 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2004 

Ο ΥΦΥΠΟΥΡΓΟΣ 

ΑΛ. ΚΟΝΤΟΣ 
-♦- 

Αριθ. 85999 (7) 

Συγκρότηση Ομάδας Διοίκησης Έργου Στρατηγικού Σχε- 
διασμού (Ο.Δ.Ε.Σ.Σ.) για την υλοποίηση του Επιχειρη¬ 
σιακού Προγράμματος του Υπουργείου Δικαιοσύνης 
για την κοινωνία της Πληροφορίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις 

α) του Ν. 2362/1995 (ΦΕΚ 247/Α/1995) "Περί Δημοσίου 
Λογιστικού, ελέγχου των δαπανώντου Κράτους και άλλες 
διατάξεις" 




15154 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) του άρθρου 5 παρ. 6 του Ν. 2408/1996 (ΦΕΚ 
104/Α/1996) "Τροποποίηση διατάξεων του Ποινικού Κώδι¬ 
κα, του Κώδικα Ποινικής Δικονομίας, του Κώδικα Βασικών 
Κανόνων για τη μεταχείριση των κρατουμένων και άλλες 
διατάξεις" 

γ) του άρθρου 17 του Ν. 3205/2003 (ΦΕΚ 297/Α/2003) 
"Μισθολογικές ρυθμίσεις λειτουργών και υπαλλήλων του 
Δημοσίου, κ.λπ.' 1 

δ) του άρθρου 29 Ατού Ν. 1558/1985 (ΦΕΚ 137/Α/1985) 
"Κυβέρνηση και Κυβερνητικά Όργανα", όπως προστέθη¬ 
κε με το άρθρο 27του Ν. 2081/1992 (ΦΕΚ 154/Α/1992) και 
αντικαταστάθηκε με το άρθρο 1 του Ν. 2469/1997 (ΦΕΚ 
38/Α/1997), 

ε) του άρθρου 40 του Ν. 849/1978 (ΦΕΚ 232/Α/1978) 
"Περί-παροχής κινήτρων για την ενίσχυση της περιφε¬ 
ρειακής και οικονομικής ανάπτυξης της χώρας 11 , όπως 
ισχύει. 

στ) του Π.Δ. 36/2000 (ΦΕΚ 29/Α/2000) "Οργανισμός 
Υπουργείου Δικαιοσύνης". 

2. Την ανάγκη συγκρότησης Ομάδας Διοίκησης Έργου 
Στρατηγικού Σχεδιασμού για την υλοποίηση του Επιχει¬ 
ρησιακού Προγράμματος του Υπουργείου Δικαιοσύνης 
για την κοινωνία της Πληροφορίας, αποφασίζουμε: 

1. Συγκροτούμε Ομάδα Διοίκησης Έργου Στρατηγικού 
Σχεδιασμού (Ο.Δ.Ε.Σ.Σ.) για την υλοποίηση του Επιχειρη¬ 
σιακού Προγράμματος του Υπουργείου Δικαιοσύνης για 
την κοινωνία της Πληροφορίας. 

Η Ομάδα Διοίκησης Έργου αποτελείται από τους κάτωθι: 
α) Βενιέρη Ιάκωβο, Καθηγητή Εθνικού Μετσοβείου Πο¬ 
λυτεχνείου, ως Πρόεδρο, 

β) Κουτρουβέλη Ιωάννη, Καθηγητή Στατιστικής Πανεπι¬ 
στημίου Πατρών, ως μέλος, αναπληρωτή του Προέδρου, 
γ) Ασκούνη Δημήτριο, Επίκουρο Καθηγητή Εθνικού Με- 
τσοβείου Πολυτεχνείου, ως μέλος, 
δ) Μάρκου Αλέξανδρο, Προϊστάμενο Τμήματος Πληρο¬ 
φορικής Δικτύων και Επικοινωνιών στην Τράπεζα της Ελ¬ 
λάδος, ως μέλος, 

ε) Πανούρη Ιλεάνα, Ειδική Σύμβουλο στο Γ ραφείο του 
Γενικού Γραμματέατου Υπουργείου Δικαιοσύνης, ως μέ¬ 
λος, 

στ) Κουκοπούλου Ελένη Διευθύντρια, της Διεύθυνσης 
Οικονομικού της Κ.Υ.Υ.Δ. ως μέλος, 
ζ) Μπουντουρά Ευδοκία Διευθύντρια, της Διεύθυνσης 
Οργάνωσης και Πληροφορικής της Κ.Υ.Υ.Δ. ως μέλος, 
η) Κούρτη Δημήτριο Διευθυντή, της Διεύθυνσης Παλ¬ 
λαϊκής Άμυνας - Σχεδίασης Έκτακτης Ανάγκης της 
Κ.Υ.Υ.Δ. ως μέλος, 

θ) Δόνο Γεώργιο, Ειδικό Επιστήμονα της Κ.Υ.Υ.Δ., ως 
μέλος 

ι) Δρίνη Ιωάννη, Αναλυτή Πληροφοριακών Συστημάτων, 
Διευθυντή Υποστήριξης της ΚτΠ Α.Ε. ως μέλος και 
Γραμματέατης Ομάδας Διοίκησης Έργου ορίζουμε την 
Καραμαλίκη Έρρικα, Δικηγόρο Κορίνθου, με αναπληρω¬ 
τή τον Μπακογιώργο Αθανάσιο υπάλληλο του κλάδου ΔΕ 
Διοικητικού Λογιστικού της Κ.Υ.Υ.Δ. 

Αντικείμενο του έργου της Ομάδας Διοίκησης Έργου 
αποτελούν τα ακόλουθα: 

α) Ο καθορισμός της στρατηγικής και η διοίκηση του 
συνολικού Επιχειρησιακού Προγράμματος του Υπουρ¬ 
γείου Δικαιοσύνης για την κοινωνία της Πληροφορίας. 

β) Ο επιτελικός σχεδιασμός των δράσεων του Υπουρ¬ 
γείου Δικαιοσύνης στα πλαίσια του προγράμματος για 
την Κοινωνία της Πληροφορίας. 


γ) Η εισήγηση ειδικών θεμάτων και ενεργειών προς τον 
Υπουργό Δικαιοσύνης καθώς και ο συντονισμός εμπλεκο- 
μένων υπηρεσιών για θέματα διαδικασιών του Υπουργεί¬ 
ου Δικαιοσύνης. 

δ) Η εκπροσώπηση του Υπουργείου Δικαιοσύνης σε άλ¬ 
λους φορείς και αποκεντρωμένες υπηρεσίες του Υπουρ¬ 
γείου Δικαιοσύνης στα πλαίσια της υλοποίησης του συ¬ 
νολικού Επιχειρησιακού Προγράμματος του Υπουργείου 
Δικαιοσύνης για την κοινωνία της Πληροφορίας. 

Οι αμοιβές της ανωτέρω επιτροπής θα καθορισθούν με 
κοινή απόφαση των Υπουργών Δικαιοσύνης και Οικονομι¬ 
κών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 82916 (8) 

Σύσταση ειδικής νομοπαρασκευαστικής επιτροπής με 
σκοπό την επεξεργασία και κατάρτιση πρωτοκόλλου 
για την κύρωση των συμφωνιών δικαστικής συνδρο¬ 
μής και έκδοσης μεταξύ της Ευρωπαϊκής Ένωσης και 
των Η.Π.Α. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) του άρθρου 10 του Ν. 3060/2002 (ΦΕΚ Α'242). 

β) του άρθρου 23 παρ. 1 περ. ι'του Ν. 2145/1993 (ΦΕΚ 
Α' 88). 

γ) του άρθρου 17 του Ν. 3205/2003 (ΦΕΚ Α' 297) "Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου, Ν.Π.Δ.Δ. και Ο.Τ.Α., μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυνο¬ 
μίας, του Πυροσβεστικού και Λιμενικού Σώματος και 
άλλες συναφείς διατάξεις". 

δ) του άρθρου 29Α'του Ν. 1558/1985 (ΦΕΚ Α' 137) "Κυ¬ 
βέρνηση και Κυβερνητικά Όργανα", το οποίο προστέθηκε 
με το άρθρο 27 του Ν. 2081/1992 (ΦΕΚΑ' 154) καιαντικα- 
ταστάθηκε με το άρθρο 1 του Ν. 2469/1997 (ΦΕΚΑ'38). 

2) Την ανάγκη σύστασης ειδικής νομοπαρασκευαστι¬ 
κής επιτροπής με σκοπό την επεξεργασία και κατάρτιση 
πρωτοκόλλου για την κύ ρωση των συ μφωνιών δικαστικής 
συνδρομής και έκδοσης μεταξύ της Ευρωπαϊκής Ένωσης 
και των Η.Π.Α. 

3) Το γεγονός ότι από τις διατάξεις της παρούσας προ- 
καλείται συνολική δαπάνη ύψους 4.131,00 ευρώ σε βά¬ 
ρος του προϋπολογισμού του ΤΑΧΔΙΚ, αποφασίζουμε: 

Τη σύσταση ειδικής νομοπαρασκευαστικής επιτροπής 
με σκοπό την επεξεργασία και κατάρτιση πρωτοκόλλου 
για την κύρωση των συμφωνιών δικαστικής συνδρομής 
και έκδοσης μεταξύ της Ευρωπαϊκής Ένωσης και των 
Η.Π.Α., αποτελούμενη από τους: 

1. Νικόλαο Σακελλαρίου, Σύμβουλο της Επικράτειας, 
ως Πρόεδρο. 

2. Μαρία Γαβουνέλη, Λέκτορα Νομικής Σχολής Παν/μί- 
ου Αθηνών, ως μέλος. 

Χρέη γραμματέα της ανωτέρω επιτροπής θα εκτελεί η 
Ευταξία Φλέγγα, υπάλληλος του Υπουργείου Δικαιοσύ¬ 
νης. 

Η ανωτέρω ειδική νομοπαρασκευαστική επιτροπή οφεί¬ 
λει να περατώσει το έργο της εντός τριών (3) μηνών από 
την έναρξη των εργασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουλίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 7001/2/1344-α' (9) 

Επέκταση τοπικής αρμοδιότητας Αστυνομικού Τμήματος 
Αμαρουσίου. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 "Οργανισμός Υπουργείου Δημόσιας Τάξης" 
(Α'-152), όπως το δεύτερο άρθρο αντικαταστάθηκε με το 
άρθρο 1 παρ. 1 του Ν. 1590/1986 (Α'-49). 

2. Τις διατάξεις του άρθρου 28 παρ. 1 του Ν. 2800/2000 
"Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις" (Α'-41). 

3. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α'-137), το οποίο 
προστέθηκε με το άρθρο 27του Ν. 2081/1992 (Α'-154) και 
αντικαταστάθηκε με το άρθρο 1 παρ. 2 εδάφ. α του Ν. 
2469/1997 (Α'-38). 


4. Τις διατάξειςτου άρθρου 1 περίπτωση β'εδάφιο 4 της 
7004/3/41-ε' από 26.4.2004 απόφασης του Υφυπουργού 
Δημόσιας Τάξης "Μεταβίβαση αρμοδιοτήτων Υφυπουρ¬ 
γού Δημόσιας Τάξης σε υφιστάμενα υπηρεσιακά όργανα" 
(Β'-720). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Τοπική αρμοδιότητα 

Επεκτείνεται, κατά το από 5.8.2004 έως 5.10.2004 χρο¬ 
νικό διάστημα, η τοπική αρμοδιότητα του Αστυνομικού 
Τμήματος Αμαρουσίου και στο χώρο των εγκαταστάσεων 
του Ολυμπιακού Αθλητικού Κέντρου Αθηνών, πλην του 
χώρου εντός της περιμέτρου της Ολυμπιακής Αγωνιστι¬ 
κής Εγκατάστασης του κλειστού Γυμναστηρίου, και πε¬ 
ριορίζεται αντίστοιχα η δικαιοδοσία του Αστυνομικού 
Τμήματος Ο.Α.Κ.Α. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2004 

Ο Αρχηγός 
ΦΩΤΙΟΣ ΝΑΣΙΑΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΟΙΙρ: νννννν.θΙ.^Γ - θ-γγοΜ: ννθβιτΐ35ΐθΓ @ 6ί.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410)597449 
(26610) 89 127 
(26610) 89 105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουίΌ ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοιπ και μέχρι 100 σελίδες σε 5 ουίΌ προσαυξανόμενη 
κατά 1 θυΐΌ ανά 50 σελίδες. 

• Η τιμή πώλησης σε μορφή οά- γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

Τα παραπάνω οά-ΐΌΠΊ διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίαχ :210- 9472556 ϊπΙθγπθΙ : ΗΗρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓηβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίθί, με την καταβολή των αντίστοιχων 
ποσών συνδρομής και ΤΑΠΕΤ . 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































